Hamami i Prizrenit

Hamami i Prizrenit ose Hamami i Shemsedin Beut është një hamam i cili ndodhet në Prizren, Kosovë. Hamami është ndërtuar në fund të shekullit XV (1498), prandaj edhe është në Listën e Monumenteve të Kosovës. Ky monument është i miratuar me numër dhe i takon kategorisë "arkitekturale". I njohur ndryshe si Hamami i Gazi Mehmed Pashës, ky gjendet në qendër të qytetit në Prizren, pranë Xhamisë së Kukli-Mehmed Beut dhe Xhamisë së Emin Pashës. Është ndërtuar në vitin 1563-74, nga Gazi Mehmed Pasha, sanxhakbej i Shkodrës më 1573-74. Prezentimi Hamami i Prizrenit ndodhet në qytetin e vjetër të Prizrenit dhe është ndërtuar në fund të shekullit XV, më saktë në vitin 1498. Hamami është i llojit "çifte hamam" që është përdorur nga të dy gjinitë në të njëjtën kohë. Është ndërtuar me gurë të ndryshëm. Pjesa e hamamit për meshkuj është pak më e madhe se pjesa tjetër për femra. Hamami ka të gjitha hapësirat që kanë hamamet e këtij lloji, pra përbëhet prej pjesës hyrëse (pjesa për pritje si dhe për pije), pjesës së garderobës, pjesës qendrore ku bëhej larja, djersitja, dëfrimi si dhe pjesës së kaldatores që gjendet në pjesën jugore të objektit. Hamami është ndërtuar nga gur të ndryshëm në kombinim me tulla. Muret kanë një trashësi rreth 90 cm, të suvatuara nga ana e brendshme. Pullazi i objektit ka dy kupola të ndërtuara mbi tambure, në pjesën e ftohtë (pritja) dhe nëntë kupola të vogla që janë mbi pjesën e ngrohtë të Hamamit. Pjesa e garderobës dhe kaldatores është e mbuluar me qemerë. Mbulesa është me tjegulla në pjesën e ftohtë, ndërsa me pllaka të plumbit në pjesët tjera. Në vitin 2022 duke bëre shumë kujdes dhe duke i kushtuar rëndësi çdo detaji të Hamamit janë zhvilluar ndërhyrjet restauruese dhe konservuese. Shih edhe Prizreni Kalaja e Prizrenit Lidhja Shqiptare e Prizrenit Muzeu Arkeologjik i Prizrenit Lista e monumenteve në Prizren Kompleksi i Lidhjes Shqiptare të Prizrenit Lidhje të jashtme Databaza e trashëgimisë kulturore të Kosovës Arkivuar 26 mars 2016 tek Wayback Machine Referime